РЕПУБЛИКА СРПСКА

ВЛАДА
ПРИЈЕДЛОГ

ПРАВИЛНИК

О ПОСТУПКУ ДОДЈЕЛЕ ПОДСТИЦАЈА ПРИВРЕДНИМ СУБЈЕКТИМА ИЗ НАДЛЕЖНОСТИ МИНИСТАРСТВА ЕНЕРГЕТИКЕ И РУДАРСТВА

Бања Лука, октобар 2019. године
Приједлог

На основу члана 4. став 2. Закона о подстицајима у привреди Републике Српске („Службени гласник Републике Српске“, број 52/19) и чл. 63. и 76. Закона о републичкој управи („Службени гласник Републике Српске“, бр. 115/18), министар енергетике и рударства Владе Републике Српске,  
дана ___________ 2019. године, д о н о с и

ПРАВИЛНИК

О ПОСТУПКУ ДОДЈЕЛЕ ПОДСТИЦАЈА ПРИВРЕДНИМ СУБЈЕКТИМА ИЗ НАДЛЕЖНОСТИ МИНИСТАРСТВА ЕНЕРГЕТИКЕ И РУДАРСТВА
I - ОСНОВНЕ ОДРЕДБЕ
Предмет

Члан 1.
Овим правилником утврђују се услови, намјена, критеријуми и поступак додјеле подстицаја привредним субјектима, обавезе корисника подстицаја, рокови, начин извјештавања и друга питања од значаја за остваривање подстицаја из надлежности Министарства енергетике и рударства, односно у подручју вађења руда и камена, прерађивачке индустрије и производње и снабдијевања електричном енергијом и гасом.
Основни појмови

Члан 2. 
(1) Појмови коришћени у овом правилнику имају сљедеће значење:
1) привредни субјекти су привредна друштва и самостални предузетници са сједиштем у Републици Српској,
2) подстицај је намјенски новчани износ средстава која привредни субјекти користе у
складу са одредбама овог правилника,

3) подручје вађења руда и камена – Подручје В – ВАЂЕЊЕ РУДА И КАМЕНА из Уредбе о класификацији дјелатности Републике Српске („Службени гласник Републике Српске“, број 8/14),
4) подручје прерађивачке индустрије – Подручје C – ПРЕРАЂИВАЧКА ИНДУСТРИЈА из Уредбе о класификацији дјелатности Републике Српске („Службени гласник Републике Српске“, број 8/14),
5) подручје производње и снабдијевања електричном енергијом и гасом - Подручје D - ПРОИЗВОДЊА И СНАБДИЈЕВАЊЕ ЕЛЕКТРИЧНОМ ЕНЕРГИЈОМ, ГАСОМ, ПАРОМ И КЛИМАТИЗАЦИЈА из Уредбе о класификацији дјелатности Републике Српске („Службени гласник Републике Српске“, број 8/14),
6) правило de minimis се односи на државну помоћ мале вриједности у складу са прописима којима се уређује систем државне помоћи у Републици Српској и Босни и Херцеговини, односно државна помоћ једном привредном субјекту за било коју сврху која се додјељује једном или више пута и која не прелази износ који се примјењује у складу са правилима Европске уније о de minimis помоћи (200 000 EUR) за тај привредни субјекат у току било којег периода од три фискалне године.
7) пројекат је пословни документ привредног субјекта чији обавезни елементи су прописани одредбама овог правилника.

Државна помоћ и планирање подстицаја
Члан 3.



(1) Подстицаји из овог правилника представљају дозвољену државну помоћ, која је у складу са правилом de minimis.

(2) Подстицаји за унапређење пословања привредних субјеката у подручју вађења руда и камена, прерађивачке индустрије и производње и снабдијевања електричном енергијом и гасом, планирају се буџетом Републике Српске, у оквиру буџета Министарства енергетике и рударства (у даљем тексту: Министарство) и планом утрошка средстава, који се доноси уз сагласност Владе Републике Српске, за одређену фискалну годину.  
Циљ

Члан 4.

Циљ доношења овог правилника је додјела подстицаја, односно новчаних средстава за унапређење пословних процеса и ефикасности пословања ради унапређења конкурентности привредних субјеката и привредних грана у подручју вађења руда и камена, прерађивачке индустрије и производње и снабдијевања електричном енергијом и гасом  у Републици Српској.

II – КОРИСНИЦИ, НАМЈЕНА, УСЛОВИ И КРИТЕРИЈУМИ
Корисници

Члан 5.

Корисници подстицаја из овог правилника могу бити сви привредни субјекти у форми привредног друштва или самосталног предузетника, са сједиштем у Републици Српској, који су регистровани за обављање претежне дјелатности у подручју вађења руда и камена, прерађивачке индустрије и производње и снабдијевања електричном енергијом и гасом и који испуњавају услове из овог правилника.
Намјена

Члан 6.


Подстицаји из овог правилника додјељују се за сљедеће намјене:

1) улагање у материјална средства (земљиште, зграде, производне или продајне погоне, машине или опрему или друга слична материјална средства),

2) улагање у нематеријална средства (пословни софтверски пакети, патенти, лиценце, цертифицирање, акредитовање, стандарди управљања квалитетом или стандарди управљања безбједношћу информација, систем контролинга или обиљежавања производа са „CE“ знаком усаглашености или израда индустријског дизајна односно редизајна производа или амбалаже или друга слична нематеријална средства).
Пројекат
Члан 7.

(1) За остваривање права на подстицај, за намјене из члана 6. овог правилника, привредни субјект је обавезан да изради пројекат. 
(2) Пројекат садржи елементе пословног плана (податке о привредном субјекту, пословно окружење – SWOT/PEST анализа, инвестицијске фазе пројекта, пројектна визија, мисија и циљеви, основни финансијски подаци - тип улагања, извори средстава, калкулација трошкова реализације и други елементи према потреби).
(3) Оквирна методологија и обавезни елементи код израде пројекта налазе се у Прилогу 1. овог правилника, који чини његов саставни дио.
(4) Код дефинисања вриједности пројекта не признају се трошкови:
1) настали прије датума подношења пријаве на јавни позив,
2) набавке материјалних или нематеријалних средстава од привредног субјекта који у основном капиталу подносиоца пријаве на јавни позив за подстицај има учешће једнако или веће од 25%,
3) набавке материјалних или нематеријалних средстава са родбински повезаним лицима, укључујући тазбинско сродство, без ограничења,



4) пореза на додатну вриједност и свих осталих прописима регулисаних пореза, такси, накнада, царина или курсних разлика,



5) закупа материјалних или нематеријалних средстава или изнајмљивања возила и 


6) плата запослених.


 (5) Пројекат се мора реализовати у року од годину дана од дана стављања на располагање подстицајних средстава.



(6) Привредни субјекти могу почети са реализацијом активности из пројекта након потписивања уговора о додјели подстицајних средстава. 



(7) Пројекти који су започети прије потписивања уговора о додјели подстицајних средстава могу бити подржани подстицајем уколико ће бити окончани у року из става 5. овог члана и испуњавају услове из овог правилника. 
Услови

Члан 8. 
Привредни субјект може бити подносилац пријаве на јавни позив за подстицај из овог правилника ако испуњава сљедеће услове:
1) да је основан у правној форми привредног друштва или самосталног предузетника,

2) да има сједиште на територији Републике Српске,
3) да је претежна дјелатност привредног субјекта регистрована у подручју вађења руда и камена, прерађивачке индустрије или подручју производње и снабдијевања електричном енергијом и гасом,

4) да има пројекат у складу са чланом 7. овог правилника,
5) да нема доспјелих, а неизмирених пореских обавеза на дан објављивања јавног позива (директни и индиректни порези),

6) да није поднесен приједлог за отварање ликвидационог поступка,
7) да пројекат који подноси за подстицај из овог правилника није већ подржан из буџета Републике Српске,
8) да није у току судски поступак за поврат подстицаја додијељеног у претходном периоду,

9) да нема дуговања за неисплаћене нето плате према својим запосленим радницима, на дан објављивања јавног позива,
10) да има најмање једно запослено лице, на дан објављивања јавног позива.
Доказивање испуњености услова

Члан 9.
(1) Привредни субјекти услове из члана 8. овог правилника доказују достављањем сљедећих исправа и документације: 

1) актуелним изводом из судског регистра или регистра предузетника, који није старији од 30 дана од дана подношења пријаве на јавни позив, 
2) пројектом из члана 7. ове уредбе,
3) потврдом надлежног суда да против одређеног привредног субјекта није поднесен приједлог за покретање ликвидационог поступка,
4) изјавом, овјереном од стране привредног субјекта, да пројекат који подноси за подстицај из овог правилника није већ подржан из буџета Републике Српске,

5) потврдом надлежног суда да против одређеног привредног субјекта није у току судски поступак за поврат подстицаја додијељеног у претходном периоду,

6) изјавом, овјереном од стране привредног субјекта, да нема дуговања за неисплаћене нето плате према својим запосленим радницима, на дан објављивања јавног позива.

(2) Министарство по службеној дужности провјерава испуњеност услова из члана 8. т. 3), 5), и 10) овог правилника.
Критеријуми за оцјењивање и бодовање

Члан 10.
(1) Комисија врши оцјењивање и бодовање привредних субјеката чије су пријаве допуштене и испуњавају услове из јавног позива.

(2) Комисија оцјењивање и бодовање пријава врши на основу сљедећих критеријума:

1) према врсти пројектне намјене (до 10 бодова) и то:

1. за нова материјална средства (укључујући земљиште и објекте) и нематеријална средства – 10 бодова, или

2. за кориштена материјална средства – 5 бодова.
2) према значају пројекта за унапређење пословних процеса и ефикасности пословања ради унапређења конкурентности привредних субјеката и привредних грана у подручју вађења руда и камена, прерађивачке индустрије и производње и снабдијевања електричном енергијом и гасом у Републици Српској (до 10 бодова) и то:

1. микро значај (2 бода),

2. мали значај (4 бодова),

3. средњи значај (6 бодова),

4. посебан значај (8 бодова),

5. велики значај (10 бодова).

3) према оствареном извозу у години прије године расписивања јавног позива (до 6 бодова) и то: 

1. није било извоза (без бодова)
2. извоз мањи или једнак 1.000.000 КМ  (4 бода)

3. извоз већи од 1.000.000 КМ (6 бодова).

4) према промјени броја запослених радника, што представља међусобни однос укупног броја радника за двије године (2018. и 2019. година), на дан расписивања јавног позива (до 6 бодова):

1. број радника се смањује (без бодова),

2. није било промјене броја радника (4 бодова),

3. број радника се повећава (6 бодова)

5)  према нивоу развијености јединице локалне самоуправе на чијој територији се реализује пројекат, у складу са актом о степену развијености јединица локалне самоуправе у Републици Српској, (до 8 бодова), и то:
1. за развијене јединице локалне самоуправе ................................ 2 бод,

2. за средње развијене јединице локалне самоуправе ...................4 бода,

3. за неразвијене јединице локалне самоуправе .............................6 бодова и

4. за изразито неразвијене јединице локалне самоуправе .............8 бодова;

Доказивање задовољавања критеријума

Члан 11.

(1) Привредни субјекти доказују да су задовољили критеријуме из члана 10. овог правилника, достављањем пројекта, за критеријуме о врсти пројектне намјене и значају пројекта из члана 10. став 2. тачке 1. и 2. овог правилника,

(2) Министарство по службеној дужности, код надлежних органа, провјерава задовољавање критеријума који се односе на остварени извоз привредног субјекта, промјену броја запослених радника и ниво развијености јединице локалне самоуправе на чијој територији се реализује пројекат из члана 10. став 2. тачке 3, 4. и 5. овог правилника.

(3) Изузетно, привредни субјект који остварује извоз преко посредника, доказује да је остварио извоз достављањем изјаве о вриједности оствареног извоза преко посредника, коју потписују и овјеравају привредни субјекти који учествују у извозу, а која се налази у Прилогу 2. овог правилника и чини његов саставни дио.
Бодови и ограничења

Члан 12.
(1) Максималан број бодова који привредни субјект може остварити по основу критеријума из члана 10. овог правилника износи 40 бодова. 

 
(2) Привредном субјекту се, без обзира на износ остварених бодова, не може одобрити износ подстицаја који је већи од признате вриједности његовог пројекта.
(3) Вриједност бода утврђује министар својим актом на приједлог комисије узимајући у обзир укупан износ подстицајних средстава који је расположив у буџету за одређену фискалну годину и водећи рачуна о правилу de minimis државне помоћи.

(4) Вриједност бода утврђена на начин из става 3. овог члана саставни је дио садржаја јавног позива.

(5) Средства подстицаја се додјељују најбоље рангираним привредним субјектима, на основу бодовања у складу са критеријумима из јавног позива, односно овог правилника, у опадајућем редослиједу, док не буду у потпуности додијељена.

III - ЈАВНИ ПОЗИВ

Расписивање 

Члан 13.

(1) Министарство расписује јавни позив за додјелу подстицаја из овог правилника у једном од средстава јавног информисања доступном на територији Републике Српске и на интернет страници Министарства.

(2) Јавни позив остаје отворен најмање 8 дана од дана објављивања у средствима јавног  информисања.

Садржај јавног позива

Члан 14. 
(1) Јавни позив обавезно садржи: 

1) назив и сједиште Министарства, 

2) предмет јавног позива, 
3) укупан износ новчаних средстава за подстицај,
4) намјена подстицаја, 

5) услови за подносиоце пријаве на јавни позив, 

6) списак потребних исправа и документације за доказивање испуњености услова из јавног позива које прибавља подносилац пријаве,

7) начин разматрања и оцјењивања пријава на јавни позив, 

8) критеријуме за вредновање пријава на јавни позив, 

9) списак потребних исправа и документације за доказивање задовољавања критеријума из јавног позива које прибавља подносилац пријаве,

9) вриједност бода,

10) обавезе будућих корисника подстицаја,  
11) начин, мјесто и вријеме подношења пријаве на јавни позив и 

12) напомену о статусу пријава које су неблаговремене или непотпуне или поднијете од неовлаштених подносилаца или подносиоци пријава не испуњавају услове из јавног позива.
13) напомену да подносилац пријаве не може по основу истог пројекта бити корисник више подстицаја из буџета Републике Српске.
(2) Јавни позив који се објављује на интернет страници Министарства, поред података из става 1. овог члана, садржи:

1) образац пријаве на јавни позив и 
2) приједлог уговора о додјели подстицајних средстава.

Пријава на јавни позив

Члан 15.

(1) Привредни субјект може поднијети једну пријаву на јавни позив у периоду док је јавни позив отворен, путем поште или на протокол Министарства.

(2) Подношењем пријаве на јавни позив, привредни субјект је сагласан са:

1) јавном објавом његовог пословног имена и износа добијеног подстицаја,
2) провјером података по службеној дужности ради доказивања испуњености услова и критеријума из јавног позива и контроле испуњавања преузетих обавеза из уговора о додјели подстицајних средстава.
(3) Пријава на јавни позив обавезно се подноси на прописаном обрасцу који се налази у Прилогу 3. овог правилника и чини његов саставни дио.
IV – ПОСТУПАК ДОДЈЕЛЕ ПОДСТИЦАЈА

Комисија

Члан 16. 
(1) Министар енергетике и рударства (у даљем тексту: министар) рјешењем именује комисију за спровођење поступка додјеле подстицаја из овог правилника (у даљем тексту: комисија).

(2) Комисија се састоји од пет чланова из Министарства, од којих је један предсједник комисије. 

(3)  Комисија доноси одлуке већином гласова свих чланова комисије.

(4) За сваки јавни позив именује се посебна комисија.

Сукоб интереса

Члан 17.



(1) Члан комисије не смије бити у сукобу интереса приликом оцјењивања пријаве на јавни позив.



(2) Одсуство сукоба интереса подразумијева да:



1) не постоји однос између члана комисије и подносиоца пријаве на јавни позив, који може утицати на непристрасност приликом разматрања и оцјењивања пријаве,



2) повезана лица са члановима комисије не учествују у органима управљања подносиоца пријаве,



3) повезана лица са члановима комисије не посједују више од 5% удјела, односно акција код подносиоца пријаве и



4) повезана лица са члановима комисије нису запослена или радно ангажована код подносиоца пријаве у вријеме објављивања јавног позива или у периоду од годину дана прије објављивања јавног позива. 


(3) Под повезаним лицима, у смислу овог правилника сматрају се брачни или ванбрачни супружник, дјеца (брачна, ванбрачна или усвојена), пасторчад, мајка, отац, очух, маћеха, усвојилац, дјед и баба по мајци и по оцу, браћа и сестре и остали чланови заједничког домаћинства.



(4) Члан комисије који је у сукобу интереса не може учествовати у разматрању и оцјењивању пријаве привредног субјекта и дужан је без одгађања о томе обавијестити остале чланове комисије.



(5) Чланови комисије прије почетка рада потписују изјаву, којом потврђују да ће у случају сукоба интереса без одгађања о томе обавијестити остале чланове комисије. 


(6) Изјава из става 5. овог члана налази се у Прилогу 4. овог правилника и чини његов саставни дио.
Надлежност комисије

Члан 18.



(1) Комисија је дужна да спроведе поступак додјеле подстицаја из овог правилника, што обавезно обухвата:



1) разматрање пријава на јавни позив у погледу благовремености, потпуности, допуштености и испуњености услова,



2) разматрање пројекта, 


3) утврђивање признате вриједности пројекта у складу са чланом 7. овог правилника,



4) оцјењивање и бодовање пријава привредних субјеката према критеријумима из овог правилника и јавног позива,



5) утврђивање приједлога ранг-листе са износима новчаних средстава подстицаја и



6) сачињавање информације са ранг-листом о спровођењу јавног позива за министра и Владу Републике Српске.



(2) Комисија се у свом раду придржава принципа објективности, који подразумијева разумну и непристрасну оцјену пријава на јавни позив.



(3) Комисија сачињава појединачни и коначни записник. 



(4) Појединачни записник се сачињава за сваку размотрену и оцијењену пријаву привредног субјекта, а обавезно садржи: датум и мјесто отварања пријаве, назив привредног субјекта подносиоца пријаве, констатацију у вези благовремености, потпуности и допуштености пријаве и навођење да ли достављена пријава испуњава услове из јавног позива.



(5) Коначни записник се доставља уз информацију са ранг-листом из става 1. тачка 7. овог члана.


Одбацивање пријаве
Члан 19.



(1) Комисија доноси закључак о одбацивању пријаве на јавни позив, ако је пријава:



1) неблаговремена, што подразумијева да је достављења након истека рока за подношење и


2) непотпуна, што подразумијева да пријавни образац није попуњен или није попуњен у потпуности или да уз пријаву није достављена сва потребна документација односно да је достављена нетачна документација и


(2) Привредни субјект може у року од осам дана од достављања закључка из става 1. овог члана уложити приговор министру.



(3) Рјешење министра по приговору привредног субјекта на закључак о одбацивању пријаве је коначно.



(4) Привредни субјект може покренути управни спор код надлежног суда против рјешења о одбијању приговора из става 3. овог члана.



(5) Листа привредних субјеката, чије су пријаве на јавни позив одбачене, објављује се на интернет страници Министарства.

Поступање са благовременом и 

поптпуном пријавом

Члан 20.



(1) Ако је пријава привредног субјекта благовремена и потпуна, комисија разматра осталу поднесену документацију и пројекат у смислу испуњености услова из члана 7. овог правилника.



(2) Ако се утврди да привредни привредни субјект није дефинисао вриједност пројекта у складу са условима из члана 7. овог правилника, комисија утврђује признату вриједност пројекта.
Одбијање пријаве

Члан 21.



(1) На приједлог комисије, министар доноси рјешење о одбијању пријаве, у случају да:



1) је пријава недопуштена, односно поднесена од лица које не може бити корисник подстицаја,



2) подносилац пријаве не испуњава услове из јавног позива и


3) пројекат није израђен у складу са овим правилником.


(2) Рјешење министра о одбијању пријаве из става 1. овог члана је коначно.



(3) Подносилац пријаве може покренути управни спор код надлежног суда против рјешења о одбијању пријаве.



(4) Листа привредних субјеката, чије су пријаве на јавни позив одбијене, објављује се на интернет старници Министарства.
Ранг-листа и рјешење о подстицају
Члан 22.



(1) Ранг-листу бодованих пријава са износима новчаних подстицаја коју је сачинила комисија, Министарство доставља Влади Републике Српске на разматрање и усвајање.




(2) Влада Републике Српске закључком прихвата информацију о спроведеном јавном позиву за подстицаје за унапређење пословања привредних субјеката у подручју вађења руда и камена, прерађивачке индустрије и производње и снабдијевања електричном енергијом и гасом и предложену ранг-листу.




(3) Министар доноси појединачна, коначна рјешења о додјели подстицаја привредним субјектима са ранг-листе. 




(4) Привредни субјект може покренути управни спор код надлежног суда против рјешења из става 3. овог члана.

Уговор
Члан 23.
(1) Са привредним субјектима којима је рјешењем из члана 22. овог правилника додјељен подстицај, Министарство ће закључити и појединачне уговоре о додјели подстицаја (у даљем тексту: уговор), којима се уређују међусобна права и обавезе уговорних страна.
(2) Уговор обавезно садржи податке о намјени и висини додијељених подстицаја, динамику исплате подстицаја, инструменте обезбјеђења подстицаја у случају ненамјенског утрошка средстава, обавезу редовног извјештавања Министарства о намјенском утрошку подстицаја, контролу реализације преузетих обавеза корисника, елементе наративног и финансијског извјештавања као и остала међусобна права и обавезе уговорних страна. 
(3) Привредни субјекти обавезни су да приликом закључења уговора доставе Министарству бланко потписане и овјерене мјенице са потписаном мјеничном изјавом, као инструментом обезбјеђења поврата подстицаја у случају неиспуњења уговорених обавеза и ненамјенског утрошка средстава.
(4) Корисници подстицаја обавезни су о сопственом трошку истаћи на видљивом мјесту (на примјер промотивном материјалу, интернет презентацији, пословној документацији из пројекта и слично) да су за спровођење пројекта остварили право на подстицај из буџета Републике Српске, односно да је подстицај исплаћен од стране Министарства.
(5) Уколико се накнадно утврди да корисник подстицаја са којим је закључен уговор не испуњава услове из овог правилника или је , Министарство ће једнострано раскинути уговор и тражити поврат додијељених средстава.

Исплата

Члан 24.


Исплата подстицаја врши се сукцесивно према расположивости средстава у буџету, преносом одобрених средстава са рачуна Трезора Републике Српске у корист корисника подстицаја на његов жиро рачун код комерцијалне банке. 
Праћење и контрола

Члан 25.
(1) Министарство прати реализацију уговора и врши контролу испуњавања уговорених обавеза.
(2) Министарство може тражити од корисника подстицаја периодични извјештај о утрошку подстицајних средстава, чији је циљ провјера процента реализације активности по пројекту. 

(3) Корисник подстицаја дужан је да Министарству у сваком тренутку омогући контролу реализације пројекта са којим је конкурисао на јавни позив и увид у сву потребну документацију.

(4) Министарство обавља контролу реализације пројекта путем посјета кориснику подстицаја у његовим пословним просторијама, у разговорима са ангажованим лицима на пројекту, анкетирањем и сличним контролним поступцима.

(5) Ако се приликом контроле утврди ненамјенско трошење подстицаја или ако корисник не дозволи контролу на начин прописан овим чланом, Министарство је овлаштено да једнострану раскине уговор и тражи поврат додијељених средстава.

Извјештавање

Члан 26.

(1) Корисник подстицаја је обавезан да Министарству достави извјештај о намјенском утрошку подстицајних средстава (у даљем тексту: извјештај).


(2) Рок за достављање извјештаја дефинише се у уговору.


(3) Извјештај се састоји од наративног и финансијског дијела.


(4) У наративном дијелу извјештаја наводе се спроведене активности на реализацији пројекта и остварени учинци.


(5) У току прегледа извјештаја, Министарство провјерава намјенски утрошак новчаних подстицаја, појединачно за сваку активности из пројекта.

Финансијски дио извјештаја

Члан 27.

(1) Финансијски дио извјештаја састоји се од копија рачуна и припадајућих банковних извода, као доказа за реализацију активности по пројекту.


(2) Корисник подстицаја уз извјештај доставља и спецификацију рачуна и припадајућих банковних извода, у писаној и електронској форми.


(3) Налози за плаћање, компензације и цесије, понуде и предрачуни не сматрају се прихватљивим доказима о извршеном плаћању за реализацију активности по пројекту.

Динамика утрошка средстава

Члан 28.


(1) У случају да корисник подстицаја утврди да није у могућности утрошити одобрена средства према року дефинисаном у уговору, дужан је да прије истека уговореног рока Министарству поднесе захтјев са образложењем за одређивање новог рока за реализацију пројекта и достављање извјештаја. 



(2) Министарство разматра захтјев из става 1. овог члана и ако утврди његову оправданост, са корисником подстицаја закључује анекс уговора, којим се дефинише нови рок за реализацију пројекта и достављање извјештаја.

Поврат додијељеног подстицаја

Члан 29.
(1) Корисник подстицаја који у уговореном року не достави извјештај са пратећим доказима о намјенском утрошку подстицаја или ако ненамјенски утроши средства, обавезан је да врати додијељена средства, увећана за затезну камату.
(2) Захтјев за поврат додијељених подстицаја упућује Министарство у року од 30 дана од дана истека рока за достављање извјештаја, односно утврђивања ненамјенског утрошка средстава.

(3) Поврат подстицаја се врши у корист буџета Републике Српске у року од 30 дана од дана достављања захтјева за поврат.

(4) Ако корисник новчаних средстава не изврши поврат у року из става 3. овог члана, Министарство покреће поступак наплате мјенице, у складу са уговором и прописом којим је уређено издавање и коришћење мјенице. 

Транспарентност

Члан 30.

(1) Министарство обавјештава јавност о додјели подстицаја посредством интернет странице Министарства, а може то учинити и путем средстава јавног информисања.

(2) Министарство једном годишње обавјештава Владу Републике Српске о утрошку и ефектима додијељених подстицајних средстава.

Евиденција

Члан 31.

(1) Министарство води евиденцију о привредним субјектима који су остварили  подстицај у складу са овим правилником, која је јавно доступна на интернет страници Министарства.
(2) Кориснике подстицаја који у прописаном року не доставе извјештај или за које се утврди да су ненамјенски трошили подстицајна средства, Министарство ставља на посебну листу, која се јавно објављује на интернет страници Министарства.
(3) Министарство податке о корисницима подстицаја из овог правилника доставља и надлежном министарству за привреду које води регистар подстицаја у складу са Законом о подстицајима у привреди Републике Српске („Службени гласник Републике Српске“, број 52/19).
Ступање на снагу
Члан 32.
Овај правилник ступа на снагу осмог дана од дана објављивања у „Службеном гласнику Републике Српске“.
Број: 
Министар
Датум: 
Петар Ђокић

· историјат привредног субјекта и садашња ситуација - описати кратку хронологију од оснивања до данас (датум оснивања, промјене: организационе структуре, власништва, капитала, сједишта, значајније промјене броја запослених и слично),
· тренутна  структура власништва, 
· претежна дјелатност,

· производни програм,
· број запослених радника,
· структура запослених  радника (квалификациона, организациона),
· продајна и набавна мрежа (најзначајнији добављачи репроматеријала и купци готових производа).
3. Основни показатељи из Биланса стања и Биланса успјеха привредног субјекта за двије године које претходе години расписивања јавног позива, дати у КМ, у сљедећој табели:

ПОЗИЦИЈА
година

година

СТАЛНА ИМОВИНА

НЕКРЕТНИНЕ, ПОСТРОЈЕЊА, ОПРЕМА И ИНВЕСТИЦИОНЕ НЕКРЕТНИНЕ

Земљиште

Грађевински објекти

Постројења и опрема

ТЕКУЋА  ИМОВИНА

Залихе материјала

Залихе недовршене производње, полупроизвода и недовршених услуга

Залихе готових производа

КРАТКОРОЧНА ПОТРАЖИВАЊА, ПЛАСМАНИ И ГОТОВИНА

Краткорочна потраживања
Краткорочни финансијски пласмани

Готовина и готовински еквиваленти

КАПИТАЛ

ОСНОВНИ КАПИТАЛ

ОБАВЕЗЕ

ДУГОРОЧНЕ ОБАВЕЗЕ

КРАТКОРОЧНЕ ОБАВЕЗЕ

Обавезе за зараде и накнаде зарада

Обавезе за остале порезе, доприносе и друге дажбине

ПОСЛОВНИ ПРИХОДИ

Приход од продаје учинака

Приход од продаје учинака на иностраном тржишту

Нето добитак текуће године

Нето губитак текуће године

УКУПНИ ПРИХОД

УКУПНИ РАСХОД

4. Основне информације о пројекту:
a. Назив пројекта 
b. Локација пројекта
c. Намјена пројекта (материјална средства – нова/кориштена или нематеријална средства)
d. Трајање пројекта (обавезно навести датум почетка и датум завршетка пројекта)
e. Циљ пројекта 

f. Опис пројекта (навести и описати све активности по пројекту, техничко-технолошки процес, тржишни, еколошки и остали аспекти пројекта). 
5. Финансијска реализација пројекта
a. Укупна вриједност пројекта 
b. Конструкција финансирања пројекта (властита средства, кредитна средства, остали извори финансирања) 
c. Преглед улагања (обавезно приказати кроз табеларни преглед све активности по пројекту и за сваку активност навести вриједност улагања) како слиједи:

РБ

АКТИВНОСТ ПО ПРОЈЕКТУ

ИЗНОС УЛАГАЊА

(КМ)

Реализоване активности

1

2

Укупно реализоване активности 

Нереализоване активности

1

2

Укупно нереализоване активности
Укупна улагања по пројекту

6. Резултати и ефекти провођења пројекта
Навести директне и индиректне резултате и очекиване ефекте провођења пројекта на пословање привредног субјекта (повећање обима производње, побољшање квалитета производа, већи степен финализације производа, повећање броја радника, повећање прихода, повећање извоза и остале показатеље пословања којим се доказује техничко-технолошка, економска и друштвена оправданост спровођења пројекта). 
Резултате и ефекте исказати квалитативно и квантитативно.

7. Сваку страну пројекта мора потписати и овјерити одговорно лице привредног субјекта.


	Прилог  2 
Републикa Српскa 

Влада 

Министарство енергетике и рударства 

78000 Бања Лука

Трг Републике Српске 1  

Тел:   051/339-581

Факс: 051/339-651

е-mail: mier@mier.vladars.net 

www.vladars.net

	СПЕЦИФИКАЦИЈА ИЗВОЗА И 

ИЗЈАВА О ВРИЈЕДНОСТИ ОСТВАРЕНОГ ИЗВОЗА 

	Назив привредног субјекта (подносиоца пријаве)
	

	Назив посредника који учествује у извозу
	

	Рб.
	Број извозног уговора
	Број

извозне царинске декларације 
	Рачун за испоручени производ

	
	
	
	Број
	Датум
	Износ

(КМ)

	1
	
	
	
	
	

	2
	
	
	
	
	

	3
	
	
	
	
	

	УКУПНО (КМ)
	

	Ја,__________________________одговорно лице у привредном субјекту_____________________ (подносилац пријаве) изјављујем, под материјалном и кривичном одговорношћу, да је у ___________ години извезено учинака преко посредника ______________________ (назив посредника-извозника) у вриједности од ___________________ КМ, што потврђујем потписом.

Мјесто:_________________

Датум:_________________

  Одговорно лице привредног субјекта

                     подносиоца пријаве 
         

        ______________________________                           

                                                                                М. П.                               (потпис  одговорног лица)

(овјерити печатом)

	Ја,_______________________________одговорно лице у привредном субјекту ____________________ (назив посредника-извозника) изјављујем, под материјалном и кривичном одговорности, да је преко ________________ (назив посредника-извозника) у ___________ години извезено учинака у вриједности од __________________ КМ, произведених у привредном субјекту _________________ (назив подносиоца захтјева), што потврђујем потписом.

Мјесто:_________________

Датум:_________________

  Одговорно лице привредног субјекта

                     посредника 
         

        ______________________________                           

                                                                                М. П.                               (потпис  одговорног лица)



                                     (овјерити печатом)     




	Прилог  3 
Републикa Српскa 

Влада 

Министарство енергетике и рударства 

78000 Бања Лука

Трг Републике Српске 1  

Тел:   051/339-581

Факс: 051/339-651

е-mail: mier@mier.vladars.net 

www.vladars.net

	ПРИЈАВА 

	1. Назив привредног субјекта
	

	2. Адреса сједишта
	

	3. Претежна (основна)  дјелатност

(Према Обавјештењу о разврставању по дјелатности привредних друштава АПИФ-а, односно увјерење о обављању предузетничке дјелатности)
	Шифра претежне        (основне) дјелатности
	

	4. 
	Назив претежне (основне) дјелатности

	

	5. ЈИБ
	

	6. Директор
	

	7. Контакт лице
	

	8. Контакт телефон 
	

	9. Факс
	

	10. Е-mail 
	

	11. Број жиро рачуна
	

	12. Назив банке, сједиште, филијала
	

	ОСНОВНИ ПОДАЦИ О ПРОЈЕКТУ – ИЗВОД ИЗ ПРОЈЕКТА



	Назив пројекта
	

	Локација пројекта

(Уписати мјесто реализације пројекта)
	

	Намјена пројекта
(заокружити намјену пројекта)
	улагање у материјална средства 

· земљиште, 
· зграде, 
· производне или продајне погоне, 
· машине или опрему или 
· друга слична материјална средства (навести)
__________________________________________________________________________



	
	улагање у нематеријална средства
· пословни софтверски пакети,
· патенти, 

· лиценце, 

· цертифицирање,
· акредитовање, 

· стандарди управљања квалитетом или 

· стандарди управљања безбједношћу информација,
· систем контролинга или
· обиљежавања производа са „CE“ знаком усаглашености или 

· израда индустријског дизајна, односно редизајна производа или амбалаже или 

· друга слична нематеријална средства (навести)
__________________________________________________________________________



	Датум почетка реализације пројекта
	

	Датум завршетка реализације пројекта
	

	Краћи опис пројекта

(Кратко навести главне активности по пројекту-шта је урађено и шта се још планира урадити уколико није завршен).
	

	  Укупна вриједност пројекта (КМ)
	

	Резултати и ефекти провођења пројекта
(Означити са X резултате и очекиване ефекте провођења пројекта-квантитативне и квалитативне показатеље)
	повећање броја запослених радника 
	

	
	пословно унапређење (на шта се односи) 
	

	
	повећање извоза (КМ)
	

	
	производња веће додане вриједности 
	

	
	производња базирана на иновацијама
	

	
	развој домаћег производа
	

	
	већи степен кориштења домаћих ресурса 
	

	
	увођење система квалитета
	

	
	остали резултати и ефекти 

( нпр. повећање прихода, пословни резултат у сл.)
	

	   Остварени извоз привредног субјекта у години која претходи години расписивања јавног позива (КМ)
	

	Број запослених радника 

(Уписати број запослених радника на дан расписивања јавног позива)
	

	У прилогу достављам сљедећу документацију:

(заокружити број испред документа који се доставља)

1. копија извода о упису у судски регистар или регистар предузетника, која није старија од 30 дана од дана подношења пријаве на јавни позив, 

2. пројекат, који садржи све обавезне елементе наведене у Оквирној методологији израде пројекта, који се налазе у Прилогу 1. Правилника, у штампаној форми и на CD-u,
3. потврда надлежног суда да против привредног субјекта није поднесен приједлог за покретање ликвидационог поступка,

4. изјава, овјерена од стране привредног субјекта, да пројекат који подноси за подстицај из овог правилника није већ подржан из буџета Републике Српске,

5. потврда надлежног суда да против одређеног привредног субјекта није у току судски поступак за поврат подстицаја додијељеног у претходном периоду,

6. изјава, овјерена од стране привредног субјекта, да нема дуговања за неисплаћене нето плате према својим запосленим радницима, на дан објављивања јавног позива.
7. привредни субјект који остварује извоз преко посредника, доказује да је остварио извоз достављањем изјаве о вриједности оствареног извоза преко посредника, коју потписују и овјеравају привредни субјекти који учествују у извозу, а која се налази у Прилогу 2. Правилника.
8. остала пратећа документација:

__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________.


	Овим изјављујем, под материјалном и кривичном одговорношћу, да су горе наведени подаци истинити што потврђујем потписом.

Мјесто:____________________


Датум: ____________________                                   

  Одговорно лице привредног субјекта 
         

        ______________________________                           

                                                       М. П.                                                             (потпис  одговорног лица)


             ( овјерити печатом )     



	Прилог 4.

На основу члана 17. Правилника о поступку додјеле подстицаја привредним субјектима из надлежности Министарства енергетике и рударства („Службени гласник Републике Српске“, број___), у својству члана Комисије за спровођење поступка додјеле подстицаја, дајем сљедећу:

И З Ј А В У



Овом изјавом потврђујем одсуство сукоба интереса из поступка додјеле подстицаја Министарства за енергетику и рударсво и своју непристрасност, објективност и независност, а посебно да:

· не постоји однос између мене као члана комисије и подносиоца пријаве на јавни позив, који може утицати на непристрасност приликом разматрања и оцјењивања пријаве,

· са мном повезана лица, у складу са чланом 17. став 3. Правилника о поступку додјеле подстицаја привредним субјектима из надлежности Министарства енергетике и рударства, не учествују у органима управљања подносиоца пријаве,

· са мном повезана лица, у складу са чланом 17. став 3. Правилника о поступку додјеле подстицаја привредним субјектима из надлежности Министарства енергетике и рударства, не посједују више од 5% удјела, односно акција код подносиоца пријаве и
· са мном повезана лица, у складу са чланом 17. став 3. Правилника о поступку додјеле подстицаја привредним субјектима из надлежности Министарства енергетике и рударства, нису запослена или радно ангажована код подносиоца пријаве у вријеме објављивања јавног позива или у периоду од годину дана прије објављивања јавног позива. 


Датум: ___________
Мјесто: ___________
                                                                                                               Потпис члана Комисије

                                                                                                                 _________________________




ОБРАЗЛОЖЕЊЕ
ПРАВИЛНИКА О ПОСТУПКУ ДОДЈЕЛЕ ПОДСТИЦАЈА ПРИВРЕДНИМ СУБЈЕКТИМА ИЗ НАДЛЕЖНОСТИ МИНИСТАРСТВА ЕНЕРГЕТИКЕ И РУДАРСТВА
I
ПРАВНИ ОСНОВ

Правни основ за доношење Правилника о поступку додјеле подстицаја привредним субјектима из надлежности Министарства енергетике и рударства налази се у члану 4. став 2. Закона о подстицајима у привреди Републике Српске („Службени гласник Републике Српске“, број 52/19), којим је прописано да се у посебним прописима могу утврдити услови, намјене, критеријуми и поступак остваривања права на подстицаје за поједине привредне гране и дјелатности и члановима 63. и 76. Закона о републичкој управи („Службени гласник Републике Српске“, бр. 115/18), којима је прописано да органи управе доносе правилнике, наредбе, упутства и друге опште акте, односно да министар као руководилац министарства доноси прописе и друге опште акте из надлежности министарства.
II
УСКЛАЂЕНОСТ СА ПРАВНИМ ПОРЕТКОМ ЕВРОПСКЕ УНИЈЕ

III
РАЗЛОЗИ ЗА ДОНОШЕЊЕ ПРАВИЛНИКА

Доношењем овог правилника по први пут се системски, за неограничен број случајева у будућности, утврђују услови, намјена, критеријуми, поступак остваривања права на подстицаје и друга питања од значаја за остваривање подстицаја у подручју вађења руда и камена, прерађивачке индустрије и производње и снабдијевања електричном енергијом и гасом.

Наиме, након доношења и ступања на снагу Закона о подстицајима у привреди Републике Српске („Службени гласник Републике Српске“, број 52/19), којим су прописани основни елементи за подстицање директних улагања у привреду, односно дато овлашћење да се у посебним прописима могу утврдити услови, намјене, критеријуми и поступак остваривања права на подстицаје за поједине привредне гране и дјелатности, стекли су се услови за доношење оваквог једног правилника за привредне субјекте у подручјима из надлежности Министарства енергетике и рударства.
Подстицаји из овог правилника представљају дозвољену државну помоћ, која је у складу са правилом de minimis и обухватају унапређење пословања привредних субјеката у подручју вађења руда и камена, прерађивачке индустрије и производње и снабдијевања електричном енергијом и гасом.


Подстицаји се планирају буџетом Републике Српске, у оквиру буџета Министарства енергетике и рударства за одређену фискалну годину, а циљ овако планираних подстицајних средстава је унапређење пословних процеса и ефикасности пословања ради унапређења конкурентности привредних субјеката и привредних грана у подручју вађења руда и камена, прерађивачке индустрије и производње и снабдијевања електричном енергијом и гасом  у Републици Српској. 


Наведени циљ се треба остварити улагањем у материјална или нематеријална средства као што су земљиште, зграде, производне или продајне погоне, машине или опрему или друга слична материјална средства, затим пословни софтверски пакети, патенти, лиценце, цертифицирање, акредитовање, стандарди управљања квалитетом или стандарди управљања безбједношћу информација, систем контролинга или обиљежавања производа са „CE“ знаком усаглашености или израда индустријског дизајна односно редизајна производа или амбалаже или друга слична нематеријална средства.
Посебно имајући у виду одредбе Закона о подстицајима у привреди Републике Српске којима се дефинишу корисници подстицаја, и овим правилником су  као корисници подстицаја означени сви привредни субјекти у форми привредног друштва или самосталног предузетника, са сједиштем у Републици Српској, који су регистровани за обављање претежне дјелатности у подручју вађења руда и камена, прерађивачке индустрије и производње и снабдијевања електричном енергијом и гасом и који испуњавају услове из овог правилника.

IV
ОБРАЗЛОЖЕЊЕ ПРЕДЛОЖЕНИХ РЕШЕЊА

I - У одредбама главе о ОСНОВНИМ ОДРЕДБАМА овог правилника утврђују се предмет, основни појмови, државна помоћ, планирање подстицаја и циљ који се жели постићи доношењем овог правилника.

Предмет овог правилника је утврђивање услова, намјене, критеријума и поступка остваривања права на подстицаје, обавеза корисника подстицаја, рокова, начина извјештавања и других питања од значаја за остваривање подстицаја у подручју вађења руда и камена, прерађивачке индустрије и производње и снабдијевања електричном енергијом и гасом.
Дефинисани су и основни појмови коришћени у овом правилнику, па се тако под привредним субјектима из овог правилника подразумијевају привредна друштва и самостални предузетници са сједиштем у Републици Српској.

Подручја вађења руда и камена, прерађивачке индустрије и производње и снабдијевања електричном енергијом и гасом, су дефинисана у складу са Уредбом о класификацији дјелатности Републике Српске („Службени гласник Републике Српске“, број 8/14).
Правило de minimis се односи на државну помоћ мале вриједности у складу са прописима којима се уређује систем државне помоћи у Републици Српској и Босни и Херцеговини, тако да државна помоћ једном привредном субјекту за било коју сврху која се додјељује једном или више пута не може прећи износ  од 200 000 EUR, за тај привредни субјекат у току било којег периода од три фискалне године.

Подстицаји из овог правилника планирају се буџетом Републике Српске и буџетом Министарства енергетике и рударства, уз обавезно доношење плана утрошка средстава за одређену фискалну годину, на који сагласност даје Владе Републике Српске.

Циљ правилника је додјела новчаних средстава за унапређење пословних процеса и ефикасности пословања ради унапређења конкурентности привредних субјеката и привредних грана у подручју вађења руда и камена, прерађивачке индустрије и производње и снабдијевања електричном енергијом и гасом  у Републици Српској.
II – У одредбама главе о КОРИСНИЦИМА, НАМЈЕНИ, УСЛОВИМА И КРИТЕРИЈУМИМА из овог правилника, утврђују се корисници, намјена, пројекат, услови и доказивање њихове испуњености.
Корисници тако могу бити сви привредни субјекти у форми привредног друштва или самосталног предузетника, са сједиштем у Републици Српској, који су регистровани за обављање претежне дјелатности у подручју вађења руда и камена, прерађивачке индустрије и производње и снабдијевања електричном енергијом и гасом и који испуњавају услове из овог правилника.

Подстицаји из овог правилника додјељују се за намјену улагања у материјална или нематеријална средства, што се документује израдом пројекта у форми пословног плана о планираним улагањима подстицаја.

Што се тиче наведених услова за подношење пријаве на јавни позив за подстицај, они морају бити кумулативно испуњени, што се доказује достављањем наведених исправа и документације, с тим да Министарство енергетике и рударства по службеној дужности провјерава испуњеност услова који се односе на претежну дјелатност привредног субјекта, чињеницу да нема доспјелих, а неизмирених пореских обавеза на дан објављивања јавног позива и да има најмање једно запослено лице, на дан објављивања јавног позива.
Оцјењивање и бодовање се врши на основу утврђених критеријума који се односе на врсту пројектне намјене, значај пројекта за унапређење пословних процеса и ефикасности пословања, остварени извоз у години прије године расписивања јавног позива, промјену броја запослених радника, што представља међусобни однос укупног броја радника за двије године (2018. и 2019. година) и ниво развијености јединице локалне самоуправе на чијој територији се реализује пројекат.

Привредни субјекти доказују да су задовољили критеријуме из овог правилника у вези са пројектном намјеном и значајем пројекта, достављањем пројекта или друге одговарајуће документације, односно Министарство по службеној дужности, код надлежних органа, провјерава нарочито задовољавање критеријума који се односе на остварени извоз привредног субјекта, промјену броја запослених радника и ниво развијености јединице локалне самоуправе на чијој територији се реализује пројекат.

Такође је прописано да се привредном субјекту, без обзира на износ остварених бодова, не може одобрити износ подстицаја који је већи од признате вриједности његовог пројекта.

Вриједност бода утврђује министар својим актом на приједлог комисије узимајући у обзир укупан износ подстицајних средстава који је расположив у буџету за одређену фискалну годину и водећи рачуна о правилу de minimis државне помоћи.

Средства подстицаја су ограниченог карактера и додјељују се најбоље рангираним привредним субјектима у опадајућем редослиједу, док не буду у потпуности додијељена.
III – У одредбама главе о ЈАВНОМ ПОЗИВУ утврђује се начин расписивања јавног позива, његов садржај и пријава на јавни позив.

 Министарство расписује јавни позив за додјелу подстицаја из овог правилника у једном од средстава јавног информисања доступном на територији Републике Српске и на интернет страници Министарства, а јавни позив остаје отворен најмање 8 дана од дана објављивања у средствима јавног информисања.

Прописан је детаљно садржај јавног позива, као и подаци који се о објављују на интернет страници Министарства.

Привредни субјект може поднијети једну пријаву на јавни позив у периоду док је јавни позив отворен, путем поште или на протокол Министарства и сагласан је са јавном објавом његовог пословног имена и износа добијеног подстицаја и провјером података по службеној дужности ради доказивања испуњености услова и критеријума из јавног позива и контроле испуњавања преузетих обавеза из уговора о додјели подстицајних средстава.

IV – У одредбама главе о ПОСТУПКУ ДОДЈЕЛЕ ПОДСТИЦАЈА утврђене су одредбе о раду комисије за спровођење поступка додјеле подстицаја из овог правилника и њеној надлежности, поступању са пријавама, ранг-листом привредних субјеката, рјешењима о додјели подстицаја, уговорима, начину и динамици исплате, извјештавању, праћењу и контроли, транспарентности, евиденцијама и ступању на снагу.
Министар енергетике и рударства рјешењем именује комисију за спровођење поступка додјеле подстицаја из овог правилника, од пет чланова из Министарства, а за сваки јавни позив именује се посебна комисија.



Прописано је да члан комисије не смије бити у сукобу интереса приликом оцјењивања пријаве на јавни позив.



Комисија је дужна да спроведе поступак додјеле подстицаја из овог правилника, што обавезно обухвата разматрање пријава на јавни позив у погледу благовремености, потпуности, допуштености и испуњености услова, разматрање пројекта, утврђивање признате вриједности пројекта у складу са чланом 7. овог правилника, оцјењивање и бодовање пријава привредних субјеката према критеријумима из овог правилника и јавног позива, утврђивање приједлога ранг-листе са износима новчаних средстава подстицаја и сачињавање информације са ранг-листом о спровођењу јавног позива за министра и Владу Републике Српске.



Пријаве се одбацују закључком комисије ако су неблаговремене или непотпуне, уз могућност подношења приговора на овакав закључак.


Пријаве се одбијају рјешењем ако су недопуштене, ако подносилац пријаве не испуњава услове из јавног позива и ако пројекат није израђен у складу са овим правилником.



Ранг-листу бодованих пријава са износима новчаних подстицаја коју је сачинила комисија, Министарство доставља Влади Републике Српске на разматрање и усвајање.


Министар доноси појединачна, коначна рјешења о додјели подстицаја привредним субјектима са ранг-листе и са њима закључује појединачне уговоре о додјели, којима се уређују међусобна права и обавезе уговорних страна.


Исплата подстицаја врши се сукцесивно према расположивости средстава у буџету, преносом одобрених средстава са рачуна Трезора Републике Српске у корист корисника подстицаја на његов жиро рачун код комерцијалне банке. 
Министарство прати реализацију уговора и врши контролу испуњавања уговорених обавеза.
Корисник подстицаја је обавезан да Министарству достави извјештај о намјенском утрошку подстицајних средстава 
Корисник подстицаја који у уговореном року не достави извјештај са пратећим доказима о намјенском утрошку подстицаја или ако ненамјенски утроши средства, обавезан је да врати додијељена средства, увећана за затезну камату.
Министарство обавјештава јавност о додјели подстицаја посредством интернет странице Министарства, а може то учинити и путем средстава јавног информисања и Владу Републике Српске о утрошку и ефектима додијељених подстицајних средстава.
Министарство води евиденцију о привредним субјектима који су остварили  подстицај у складу са овим правилником, која је јавно доступна на интернет страници Министарства. Кориснике подстицаја који у прописаном року не доставе извјештај или за које се утврди да су ненамјенски трошили подстицајна средства, Министарство ставља на посебну листу, која се јавно објављује на интернет страници Министарства.

Министарство податке о корисницима подстицаја из овог правилника доставља и надлежном министарству за привреду које води регистар подстицаја у складу са Законом о подстицајима у привреди Републике Српске („Службени гласник Републике Српске“, број 52/19).

Овај правилник ступа на снагу осмог дана од дана објављивања у „Службеном гласнику Републике Српске“.

V
УЧЕШЋЕ ЈАВНОСТИ И КОНСУЛТАЦИЈЕ У ИЗРАДИ ПРАВИЛНИКА

У складу са Смјерницама за поступање републичких органа управе о учешћу јавности и консултацијама у изради закона („Службени гласник Републике Српске“, бр. 123/08 и 73/12) спроведен је поступак е - консултација приликом израде Приједлога Правилника о поступку остваривања права на подстицаје за унапређење пословања привредних субјеката у подручју вађења руда и камена, прерађивачке индустрије и производње и снабдијевања електричном енергијом и гасом, објавом на интернет страници министарства, у трајању од осам дана од дана објаве.
VI
ФИНАНСИЈСКА СРЕДСТВА И ЕКОНОМСКА ОПРАВДАНОСТ 

ДОНОШЕЊА  ЗАКОНА

За спровођење овог правилника потребна средства се планирају сваке године приликом израде буџета Републике Српске, у оквиру буџета Министарства енергетике и рударства, за наредну фискалну годину, о чему се доносе и одговарајуће одлуке утрошку планираних средстава, уз сагласност Владе Републике Српске.
За фискалну 2019. годину предвиђено је да се по одредбама из овог правилника из буџета Министарства енергетике и рударства планира утрошак средстава са позиције 415000 Грантови, односно 415200
Текући грант - Подршка унапређењу пословних активности и побољшања пословања привредних друштава у износу од 1.400.000 КМ.
